สัปดาห์หน้าหุ้นไทยผันผวน
กสิกรไทยคาดสัปดาห์หน้าดัชนีตลาดหุ้นไทยยังคงผันผวนต่อเนื่อง จับตาตัวเลขเศรษฐกิจสหรัฐ
29 ต.ค. 2565

กสิกรไทยคาดสัปดาห์หน้าดัชนีตลาดหุ้นไทยยังคงผันผวนต่อเนื่อง จับตาตัวเลขเศรษฐกิจสหรัฐ
บริษัทหลักทรัพย์กสิกรไทยจำกัด ประเมินแนวโน้มดัชนีหุ้นไทยสัปดาห์หน้า(8-12 ก.ค.56) คาดว่า ดัชนีจะมีแนวรับที่ 1,419 และ 1,343 ขณะที่แนวต้านคาดว่าจะอยู่ที่ 1,475  และ 1,492 ตามลำดับ โดยดัชนียังคงผันผวนต่อเนื่อง จับตาการรายงานตัวเลขเศรษฐกิจสหรัฐฯ ที่สำคัญ อาทิ บันทึกการประชุมเฟด และความเชื่อมั่นผู้บริโภค (Mich. Consumer Sentiment) 
ในรอบสัปดาห์ที่ผ่านมา ตลาดหุ้นปรับเพิ่มขึ้นในวันจันทร์ โดยมีแรงซื้อหุ้นกลับจากนักลงทุน ก่อนที่จะปรับลดลงในช่วงกลางสัปดาห์จากความกังวลเกี่ยวกับการชะลอตัวลงของเศรษฐกิจจีน ความกังวลในภูมิภาคตะวันออกกลาง รวมทั้งความไม่แน่นอนของโครงการลงทุนภาครัฐ อย่างไรก็ดี ตลาดหุ้นปรับฟื้นตัวในวันศุกร์ โดยได้รับแรงหนุนจากหุ้นกลุ่มพลังงาน หลังราคาน้ำมันปรับเพิ่มขึ้น
โดยดัชนีหุ้นไทยปิดที่ระดับ 1,441.33 จุด ลดลง 0.73% จากสัปดาห์ก่อน ด้านมูลค่าการซื้อขายเฉลี่ยต่อวันลดลง 25.52% จากสัปดาห์ก่อน มาอยู่ที่ 43,999.55 ล้านบาท โดยนักลงทุนรายย่อยและ บัญชีบริษัทหลักทรัพย์ซื้อสุทธิ ขณะที่นักลงทุนสถาบันและนักลงทุนต่างชาติขายสุทธิ ส่วนตลาดหลักทรัพย์ MAI ปิดที่ 398.59 จุด เพิ่มขึ้น 1.63% จากสัปดาห์ก่อน